                                                                                    Актуализирана с Решение №378/23.12.2025г.
                                                                                     на Общински съвет-Тополовград
НАРЕДБА
ЗА ОПАЗВАНЕ НА ОБЩЕСТВЕНИЯ РЕД , ЧИСТОТАТА, БЕЗОПАСНОСТТА НА ДВИЖЕНИЕТО И ПОЖАРНАТА  И  АВАРИЙНА БЕЗОПАСНОСТ В ОБЩИНА ТОПОЛОВГРАД

                                         ГЛАВА ПЪРВА
                                           ОБЩИ РАЗПОРЕДБИ

Чл.1.(1) Тази Наредба определя реда, условията и специалните изисквания за спазване на обществения ред, чистотата, безопасността на движението, пожарната и аварийната безопасност и цели утвърждаването на местното самоуправление на територията на община Тополовград, осигуряване нормално функциониране на стопански и обществени организации, установяване и поддържане на добър благоустройствен вид в населените места на общината, сигурността и спокойствието на гражданите.

(2) Наредбата определя и задълженията на общинската администрация, както и правомощията й за констатиране и санкциониране на нарушенията.

Чл. 2. Наредбата има действие и е задължителна за:

1) Всички лица, които живеят или временно пребивават на територията на общината.

(2)  Собственици и наемателите на жилищните сгради.

(3) Ръководствата на търговски дружества, учреждения, организации и лица, развиващи търговска и други видове дейност.

Чл. 3. (1) Административно-наказателно отговорни по Наредбата са пълнолетни лица, навършили 18 години, които са извършили нарушения в състояние на вменяемост.

(2) Административно-наказателно отговорни са и непълнолетните лица, навършили 16-годишна възраст, когато са били в състояние да разбират същността и значението на извършеното и да ръководят постъпките си.
(3)  /изменена с Решение №13/28.01.2019г. на Административен съд – Ямбол/   За нарушения, извършени от малолетни лица, непълнолетни на възраст от 14 до 16 години и поставени под пълно запрещение, отговарят съответно родителите, попечителите или настойниците, когато съзнателно са допуснали извършването им. 
(4) За нарушения, извършени при осъществяване на дейности на предприятия, учреждения, заведения, организации и търговски дружества, административно-наказателната отговорност носят работниците или служителите, които са ги извършили, както и ръководителите, които са наредили или допуснали да бъдат извършени.

Чл.4.(1) С настоящата Наредба се уреждат обществените отношения, неуредени изрично от други законови и подзаконови нормативни актове.
ГЛАВА ВТОРА

ОБЩЕСТВЕН РЕД

РАЗДЕЛ ПЪРВИ 

ОСИГУРЯВАНЕ НА ОБЩЕСТВЕНИЯ РЕД

       Чл.5.(1) Времето от 14.00 до 16.00 часа и от 22.00 до 7.00 часа в работни дни и от 13.30 до 16.30 часа и от 22.00 до 8.00 часа в почивни и празнични дни се определя за почивка и отдих на гражданите.

Чл.6.(1) Събрания, митинги и манифестации на открито в общината се организират и провеждат от граждани, сдружения, политически партии и други обществени организации при спазване на изискванията и по реда на Закона за събранията, митингите и манифестациите.

        (2) Събрания, митинги и манифестации могат да се провеждат по всяко време на денонощието освен в часовете от 22 до 6 часа.

(3) /отменена с Решение №13/28.01.2019г. на Административен съд – Ямбол/ (Писмената молба трябва да бъде деловодно заведена не по-късно от 5 дни преди датата за провеждане на мероприятието, а в неотложни случаи - най-малко 2 дни.)
(4) Молбата се съгласува предварително с кмета на населеното място, където ще се провежда и се подава в деловодството на Община Тополовград. Тя трябва да съдържа:

1. Пълно наименование на организатора, неговото седалище и адрес на управление, когато е юридическо лице, телефон и факс за връзка

2. Трите имена, ЕГН и точен адрес на председателя/ръководителя.
3.  Писмена декларация за организираната от него охрана за опазване на общинското имущество (съоръжения, настилка, зелени площи, дървета, цветя и храсти) от замърсяване, повреждане или унищожаване, както и задължението за заплащане на нанесените щети, след приключване на мероприятието.

(5) Когато са постъпили молби от няколко организатори за провеждането на различни мероприятия в едно и също време, Кметът на общината съдейства за постигане на съгласие между заинтересованите организатори, за безконфликтно провеждане на планираните прояви в различно време или място. Ако съгласие не бъде постигнато, Кметът на общината се произнася писмено по молбите, според реда на постъпването им.

(6) Организаторите на събрания, митинги или манифестации ги огласяват след  получаване  на разрешение  за провеждането  им.

Чл.7. Разрешения за провеждане на спортни и културни обще​ствени прояви, рекламни кампании и др. на открито, извън предназна​чените за целта места /стадиони, зали, салони и др./ се дава от Кмета на   общината   по   реда   и   условията   на   предходния   член.

Чл.8. Посетителите на общинските и държавните институции, обществените заведения, гробищните паркове, църковните институции, музеите, общинските пазари и др., са длъжни да спазват установените правила за вътрешния им ред. Ръководителите на обектите са длъжни да изготвят и осигурят спазването им.

       Чл.9. Построяването на панаирни съоръжения, временни естради и палатки, временни паркинги и др., се извършва по реда на чл.6.

       Чл.10.(1) Провеждането на режимно водоснабдяване и електро​снабдяване, както и на други ограничения от страна на специа​лизираните фирми, се допуска само след съгласуване с Общината и уведомяване на гражданството минимум една седмица преди планувания ремонт. 

        (2) Специализираните фирми /собствениците/ са длъжни да ремонтират или възстановят повредените пътни настилки, /липсващи/ капаци и решетки на шахтите /оттоците/ на поддържаната от тях ин​фраструктура до 10 дни след приключване на ремонта, като се задължават да внесат депозит, равен на възстановителните работи.
         Чл.11. Забраняват се непристойни прояви на публични места, изразяващи се в употреба на ругатни, нецензурни изрази, скарване, сбиване и други подобни действия, оскърбително отношение и държание към гражданите, към органите на властта или на обществеността.

          Чл.12.(1)3абранява се извършването на дейности от стопански и битов характер в жилищните сгради и около тях, които предизвикват: 

           1.Шум

          2.Замърсяване на въздуха с вредни вещества (химически вещества, димни газове, сажди и прах) и неприятни миризми, нарушаващи спокойствието на живущите.

   3.Изхвърляне в канализационната система на отпадъчни води,премесени с твърди отпадъци, замърсени с вредни химически вещества в концентрация над допустимите норми, както и с петролни деривати (бензин, нафта, мазут, котелно гориво и отработени машинни масла).

   4.Образуване на производствени отпадъци, замърсяващи, грозящи и пречещи на движението в жилищните сгради и около тях.
          (2)Забранява се извършване на дейности от стопански и битов характер, които предизвикват шум, независимо от произхода му, нарушаващ спокойствието на гражданите, живущи в съответните  жилищни сгради и обществени места.

            (3) Забранява се заведенията за хранене и развлечения, разположени в жилищни сгради и в близост до жилища (до 50 м), да имат озвучаване с жива музика, както и озвучителна техника със сила на звука , надвишаваща хигиенните норми.

            (4) Заведенията за хранене и развлечение, както и останалите търговски обекти, могат да имат работно време от 7.00 до 24.00 часа.Собствениците, наемателите и ползвателите им могат да получат, разрешение за удължено работно време от Кмета на Общината.(изм. с решение №116/30.10.2008 г.)
             (5) Изключения по смисъла на ал.1, т.1 и ал.2 и ал.З се допускат при дейности от обществена необходимост с разрешение на Общината по реда на чл.6, в което се указва срокът и се дават допълнителни указания и изисквания.
Чл.13 Забранява се работата на двигателите на товарните автомобили и автобусите за подгряване и при дълъг престой край жилищните сгради, детските, учебните и здравните заведения и местата за отдих.

Чл.14.(1)Забранява се независимо от причината, употребата и играта с взривни вещества, огнестрелно и хладно оръжие, прашки, въздушни пушки и други подобни, които създават опасност за живота и здравето на гражданите.

     (2) Уреждането на илюминации и фойерверки се извършва с разрешение на Общината, по реда на чл.6, съгласувано с Държавна агенция  " Гражданска защита" и Районно полицейско управление.

       (3)  Употребата на пиротехнически изделия с увеселителна цел.
   (4) Забранява се:
            1.Достъпа на лица, носещи газово оръжие в увеселителни и питейни заведения, барове, училища и на други обществени места с изключение на лицата, изпълняващи служебните си задължения по охрана на обекта. (изм. с решение №80/26.06.2008 г.)
             2.Употребата на газово оръжие не по предназначение.

           3. Носенето и употребата на газово оръжие при и след употреба на алкохол или наркотични вещества.
Чл.15. При провеждането на спортни и други масови прояви в

зали, стадиони и др. се забранява:

1. Носенето и използването на огнестрелни и газови оръжия, прашки, бомбички, ракети, факли и други взривни и запалителни материали, ножове, боксове, тояги, вериги и други хладни оръжия.
2. Използването на сирени, свирки, звънци и други подобни в закрити помещения.

3. Внасянето на твърди предмети, продажбата и употребата на спиртни напитки и допускането  на лица в нетрезво състояние.

 Чл.16 Въвежда се вечерен час за малолетни – 20.00 часа, за непълнолетни /деца, навършили 14 г., но ненавършили 18-годишна възраст/ - 22.00 часа и се забранява: (изм. с решение №282/27.10.2009 г.)
           1 .Рекламирането, видимото излагане и продажбата на открито на литература,  вестници, списания,  видео-  и аудио-касети и др.  с порнографско съдържание.

2. Представянето на филми с порнографско съдържание, без това да е посочено на афишите на киносалоните, както и продажбата на билети на малолетни и непълнолетни и допускането им в кино -салоните по време на прожекциите.

3. Поставянето в МПС на материали с порнографско съдър​жание и такива, предизвикващи враждебност и насилие.

4. Употребата на алкохолни напитки, организирането на игри с хазартен характер по улиците, площадите, парковете, зелените площи и др. обществени места, извън определените по съответния ред такива.

5. Допускането на малолетни след 20.00 часа и непълнолетни след 22.00 часа в заведения и на обществени места  без родител/настойник или друго упълномощено пълнолетно дееспособно лице за негов придружител . (изм. с решение №282/27.10.2009 г.) ; (изм. с решение №80/ 26.06. 2008 г.)
6. Продажбата и сервирането на алкохолни напитки на малолетни и непълнолетни лица. (изм. с решение №80/26.06.2008 г.)
7. Продажбата на алкохолни напитки и тютюневи изделия на малолетни и непълнолетни в търговските обекти.

8. Тютюнопушенето на малолетни и непълнолетни в заведения, търговски обекти и клубове и други обществени места. (изм. с решение №80/26.06.2008 г.)                                                                                                                               
9. Продажбата и консумацията на алкохол в търговските обекти, намиращи се на разстояние 100 метра от детски и учебни заведения и в тях.

Чл.17. Изключения по чл.16, т.5 се допускат в случаите, когато лицата са с техни пълнолетни роднини.

1. Родителите /попечители, настойници и др./ на деца до 16 годишна възраст са задължени да осигуряват редовното им посещение на учебни занятия.

2. Родители, настойници и попечители, които не осигуряват присъствието на децата си в училище се наказват с глоба от 20 до 100 лева с наказателно постановление, издадено от Кмета на общината.

3. Родителите /попечители, настойници и др./ носят отговорност за поведението на децата си при посещението на обществени места и възстановяват нанесените щети върху училищната и друга обществена собственост от децата си.

4. Родителите /попечители, настойници и др./ отговарят за спазването на вечерния час и носенето на личните ученически карти.
       Чл.18. /отменена с Решение №13/28.01.2019г. на Административен съд – Ямбол/ (За неспазване разпоредбите на Наредбата за специализирана закрила на деца на обществени места се налага глоба от 50 до 200 лева за физически лица и имуществена санкция от 100 до 300 лева за юридически лица.)
        Чл.19. Собствениците на заведения, търговски обекти, клубове за хазартни игри и интернет-зали са задължени да изискват легитимация на посетителите при констатиране на нарушения по чл.16, т. 5, 6, 7 и 8, а лицата са длъжни да се легитимират.
         Чл.20.(1) Карането на ролкови кънки, ролери, скейтбордове и други ролкови съоръжения, както и със ски и шейни, се извършва само по алеите на парковете, вътрешно-кварталните пространства, в училищните дворове и специално определените за това места.

(2)
Забранява се карането на велосипеди и мотопеди по централния градски площад и по тротоарите.
        (3)
Забранява се къпането в реките, язовирите, напоителните канали и др., освен в определените и специално съоръжените и обезопасени за това места.

РАЗДЕЛ ВТОРИ

ОПАЗВАНЕ НА СОБСТВЕНОСТТА

Чл.21.(1) Общинската, държавната и друга собственост се управляват в интерес на населението в общината и държавата при спазване на изискванията и по реда на Закона за общинската собственост, Закона за държавната собственост, Закона за опазване на селскостопанското имущество и  Правилниците за приложението им.

(2)
Общинската и държавната собственост се използва съобразно предназначението им за нуждите, за които са предоставени.

(3)
Кметьт на общината организира опазването на селскостопанското имущество на територията на общината, организира и ръководи полската охрана, издирва нарушителите, налага административни наказания и взима мерки за възстановяване на вредите.

       Чл.22.(1) Забраняват се действия и прояви, с които се повреждат или замърсяват сгради, огради, улици, пътища, тротоари, площади, стадиони и спортни зали, паркинги, паркове и зелени площи, насажде​ния, скулптурно-декоративни елементи, детски съоръжения и съоръжения в училищните дворове, чешми, фонтани, телефонни апарати, противопожарни хидранти и съоръжения, заслони на автобусни спирки, афишни места, геодезични знаци, съоръжения и принадлежности на уличната, шосейната и алейната мрежи /знаци, табели, маркировка, светофари, ограждения, пейки, решетки, осветителни тела, мрежи, съдове за смет/, превозни средства, съоръжения  за  транслационни  и  комуникационни  нужди  и  др.

(2) Строителните и специализираните фирми и предприятия, собствениците и стопаните на подземни проводи и съоръжения и други лица, които в резултат на свое действие или бездействие доведат до увреждания на обекти по предходната алинея, са длъжни да пред приемат незабавно и за собствена сметка мерки за тяхното възстано​вяване.

        (З)Възстановителните работи се считат за приключени след приемането им от съответната служба на Общината.

(4)Влизането и паркирането на МПС в училищните дворове, дворовете на детските градини, паркове, градинки и детски площадки извън обозначените, затова места с изключение на обслужващите МПС.

Чл.23.Забранява се:

        1.Самонастаняването или завземането, постоянно или временно,по каквато и да е причина на цели или отделни части от общински или държавни сгради, благоустроени територии, пътища, улици и тротоари,паркове и зелени площи, общински и държавни земи и други имоти.

2.
Извършването на ремонти и промени в техническата инфраструктура на общината от неупълномощени юридически лица и граждани.

3. Преграждането на улици, тротоари, речни корита, дерета и др.

4. Копаенето и вземането на пръст и инертни материали извън определените места.

5. Повреждането и замърсяването на извори, чешми, отводнителни канали и др. водни площи, промяната на коритата на реки те и отклоняване на водите им.

6.
Повреждането на означителните табели на редките растителни видове, мемориалните     плочи     и     скулптурни     паметници.

7.
Ползването на стадиони и спортни зали без съответното разрешение от лицата, които     ги  управляват.

8.
Ползването на съоръженията на детски площадки от пълнолетни лица.

        Чл.24 (1) Забранява се писането, драскането и лепенето на обяви, реклами, некролози и др. по стените на сградите, оградите, на електрическите и други стълбове и др.

(2) Местата за постоянно поставяне на обяви, реклами, некролози и др. се определят от Общината.

(3) При национални или общински кампании /избори, допитване и др./ местата за временно поставяне на агитационни материали се определят със Заповед на Кмета на общината.

(4) След приключване на дейностите по ал.З, организаторите на кампанията  са  длъжни   да   ги   отстранят-  в  двуседмичен   срок.

(5) Забранява се повреждането на рекламните, агитационните и други материали, поставени по определения в предходните алинеи ред.

Чл.25.(1) Наименованията на общинските обекти /сгради, фирми, улици, паркове и др./ се определят от Общинския съвет. Промяната на наименованията не може да се извършва от лицата, които отговарят за управлението им.

(2) Поставянето на указателни табели на улиците и парковете, както и промяната им се извършва от Общината или с нейно разрешение.
РАЗДЕЛ  ТРЕТИ

БОРБА С БЕДСТВИЯ И АВАРИИ

Чл.26.(1) За ръководство на спасителните и неотложни аварийно-възстановителни работи по бедствия, аварии и катастрофи, Общината изгражда Комисия за защита на населението при бедствия, аварии и катастрофи. В работата и участват упълномощени представители на специализираните фирми и институции.

(2) Председател на комисията е Кметът на общината. Разпорежданията му са задължителни за всички юридически лица и граждани.

(3) При установяване от комисията на наличие на ситуация по ал.1, Кметът на общината може да обявява бедствено положение и да налага ограничения в обществения ред, търговия, транспорт и други обществени дейности, като за това информира населението.

(4) За осигуряване на дейността на комисията Общината изгражда и поддържа специални съоръжения и комуникационни връзки

Чл.27.(1) За преодоляване на последствията от бедствия, аварии и катастрофи Общината поддържа връзка със спасителните отряди към Министерството на държавната политика при бедствия и аварии, Министерство на отбраната, Министерство на здравеопазването, специализирани за такива дейности.

(2 Всички юридически лица и гражданите, съгласно чл.61 от Конституцията на Република България са длъжни да оказват пълно съдействие на общинските и държавни органи при бедствия, аварии и катастрофи.

Чл.28. Всички юридически лица, независимо от вида на собствеността са длъжни:

1. Да изготвят и ежегодно да актуализират аварийни планове за действия при бедствия, аварии и катастрофи.

2. Да осигурят своите работници и служащи с индивидуални средства за защита и поддържат тяхната изправност.

З.Да създадат необходимата организация за безопасно транспортиране и съхраняване на опасни производствени материали и отпадъци.

4. Да предават на Министерството на държавната политика при бедствия и аварии актуализирана информация и картен материал за стопанисваната от тях инфраструктура на територията на общината.
Чл.29.(1) Собствениците на производствени сгради, етажна и друга собственост изграждат и поддържат защитни съоръжения за укриване на населението - скривалища и противорадиационни укрития. Не се разрешават преустройства, които да нарушат възможностите им за използване.

(2) Общината може да влага средства за поддържане и ремонт на защитните съоръжения, стопанисвани от гражданите, само ако отговарят на условията, определени от нея.

          (З) Общината поддържа информационен масив за местоположението, състоянието и отговорниците на защитните съоръжения.

  Чл.30. (1)  Забранява се :

1.Повреждането на указателните табели, агитационни табла и други съоръжения, имащи отношение към пожарната безопасност.
          2.Паленето на огън на обществени и пожароопасни места.

          3.Складирането на груб фураж, дървен материал и други горивни материали на разстояние по-малко от 3 метра от границите на поземления имот.

         4.Паленето на сухи треви и стърнища в дворовете, без да са взети мерки за пожарна безопасност.
РАЗДЕЛ  ЧЕТВЪРТИ

ТЪРГОВИЯ,УСЛУГИ И ТРАНСПОРТ

Чл.31.(1) Задължават се гражданите и едноличните търговци да:

1. Да упражняват търговска дейност само на кооперативния пазар и на местата, определени от Кмета на Общината и кметовете на кметства.
2. След приключване на търговската дейност да почистват масите и пространствата около тях.

3. Да поддържат прилежащите площи около търговските обекти и заведенията в добър естетически вид и почистват снега през зимния сезон.

  Чл.32.Забранява се:

  1Извършването на търговска дейност без регистрация на субекта на стопанската дейност.

2. Извършването на търговска дейност и материална база без разрешение и заплащане на такси и наеми.

3. Извършването на търговска дейност извън разрешените от Общинска администрация места.

Чл.33.(1) Организацията на движението на превозните средства в града се осъществява съгласно транспортна комуникационна система, утвърдена от Кмета на Общината.

        (2) Временни промени в организацията на движението, във връзка с провеждането на спортни, политически и други масови прояви се извършват съгласувано с Общината, по реда на чл.2 от настоящата Наредба, органите на КАТ и Областно пътно управление за републиканската пътна инфраструктура. Ограниченията се осигуряват от     длъжностни      лица      или      подходяща      сигнализация.

        Чл.34. Кметът на общината, съгласно спецификата на териториите,съгласувано с КАТ, определя:

1.
Пешеходните зони и местата за пресичане на улиците.

2. .Улиците и пътищата, по които се въвеждат ограничения или забрани за движение на превозни средства, строителни и селско стопански машини.

3. Постоянни места и режимът за паркиране на превозните средства, както и временни места за панаири, традиционни сборове и масови прояви.

4.  Обществени     места     за     охраняеми     паркинги.

5.  Скоростта на движение в града и населените места.

        Чл.34а (нов член - Решение №151 от 03.08.2012г) 
(1) Местата за паркиране на МПС, превозващи хора с увреждания се обозначават с пътен знак Д21 "Инвалид" в съответствие с Наредба № 18 / 2001 год. за сигнализация на пътищата с пътни знаци и маркировка с международния символ за достъпност.
 (2) Броят на местата по ал.1 се определят съгласно Глава Пета от Наредба № 4/01.07.2009 г. за проектиране и поддържане на строежите в съответствие с изискванията за достъпна среда на населението, включително за хора с увреждания, издадена от Министерство на регионалното развитие и благоустройството.
          Чл.34б. (нов член - Решение №151 от 03.08.2012г) 

(1) За издаване на карта за паркиране на местата, определени за превозните средства, обслужващи хора с увреждания и използване на улеснения при паркиране по чл.99а от Закона за движение по пътищата, лицата с увреждания с постоянен адрес в Община Тополовград, подават заявление по образец до шета на общината. За деца с определен вид/степен на увреждане, заявлението се подава от законния представител.
(2) Към заявлението лицата по ал.1 прилагат:

1. Лична
карта и документ за настоящ адрес (ако е приложимо) - копие и оригинал за (за сверяване);

2. Удостоверение
за раждане (за малолетни и непълнолетни) - (ако е приложимо) - копие и оригинал(за сверяване);

3. Акт
за граждански брак(ако е приложимо) - копие и оригинал (за сверяване);

4. Решение на ТЕЛК, НЕЛК или ДЕЛК - копие и оригинал(за сверяване);

5. Регистрационен талон на автомобила и договор за лизинг(ако е приложимо) - копие и оригинал (за сверяване);

6. Актуална цветна снимка на заявителя с размери 2.5 на 3.5 см - 2 броя;

7. Копие от нотариално заверено пълномощно, в случай, че заявлението не се подава от лицето с увреждания, придружено от оригинал, който се сверява при подаване на документи и се връща;

8. Друг документ,удостоверяващ представителната власт на лицето,подаващо искането.

(3) Кметът на общината създава и поддържа регистър, който трябва да съдържа:

1. Пореден № на издадена карта за паркиране на хора с увреждания;

2. Име, презиме и фамилия на лицето с увреждане;

3. Единен граждански номер на лицето;

4. Номер и дата на издаване на експертно решение на ТЕЛК, НЕЛК или ДЕЛК;

5. Данни за автомобила от свидетелството за регистрация;

6. Валидност на издадената карта - съобразно срока на експертното решение на ТЕЛК, НЕЛК или ДЕЛК.

(4) Услугата се извършва в 14-дневен срок от дата на подаване на заявлението и е безплатна

(5) Картата за паркиране за хора с увреждане се издава от кмета на общината по образец (Приложение № 1), съобразен с изискванията на стандартизирания модел на Общността от Приложение „Разпоредби относно модела на общността на карта за паркиране на хора с увреждания" към Препоръка 98/376/ЕО на Съвета от 04 юни 1998 год. и съдържа следната задължителна информация:
1. Трите имена и актуална снимка на правоимащото лице, притежател на картата;

2. Дата на издаване на картата;

3. Срок на валидност на картата;

4. Номер на картата в регистъра на редовно издадените карти;

5. Подпис на лицето с увреждания или на законният представител;

6. Знак за защита.

(6) Картата за паркиране за хора с увреждане се издава за определен автомобил, който може да е:

1.Собственост на лицето с увреждане;

2.Съпружеска имуществена собственост или собственост на родител;

3.Собственост на настойник или попечител на правоимащото лице.

4.По договор за лизинг с лицата по т. 1, т.2 или т. 3.

(7)Картата за паркиране за хора с увреждания се издава на лица с трайно намалена работоспособност или вид и степен на увреждане, отговарящи на следните условия:

1. Лица, които в следствие на увреждането не могат да се придвижват без използването на инвалидна количка, ортопедични апарати, външни протези,патерици или чужда

помощ,т.е.лица, които не са в състояние да заемат изправено положение на тялото без използване на технически помощни средства и имат трайно оформен функционален дефицит на стоежа, придвижването и издръжливостта. Определеният процент на трайно намалена работоспособност или вид и степен на увреждане, определени от ТЕЛК, НЕЛК или ДЕЛК следва да е над 50% (петдесет процента).

2. Лица ІІІ-ти  и по-висок функционален клас на сърдечна недостатъчност и с определена над 90%(деветдесет процента) трайно намалена работоспособност или вид и степен на увреждане, определени от ТЕЛК, НЕЛК или ДЕЛК;

3.Лица с белодробни заболявания с IIра и по-висока степен на хронична дихателна недостатъчност и с определена над 90%(деветдесет процента) трайно намалена работоспособност или вид и степен на увреждане, определени от ТЕЛК, НЕЛК или ДЕЛК;

4. Лица с пълна двустранна слепота или с определена над 90%(деветдесет процента) трайно намалена работоспособност или вид и степен на увреждане поради зрителни заболявания, определени от ТЕЛК, НЕЛК или ДЕЛК;

5. Деца до 16 - годишна възраст с други заболявания и с определени от ДЕЛК или НЕЛК вид и степен на увреждане над 50 % (петдесет процента).

(8) Кметът на община Тополовград назначава комисия за разглеждане на постъпилите заявления. Правилата за работата на комисията се утвърждават със заповедта за назначаването й.

(9) Комисията по преценка призовава право имащото лице или заедно с неговия родител, настойник или попечител, да присъстват на нейни заседания, с цел даване на пояснения за изясняване на случая.

      Чл.34в. (нов член - Решение №151 от 03.08.2012г) 
Право да престояват и паркират на определените в чл.34а,ал.1 места,имат превозните средства, които към момента при и по време на паркирането обслужват персонално лицето с валидна карта,издадена на негово име и са обозначени според изискванията на тази наредба.

       Чл.34г. (нов член - Решение №151 от 03.08.2012г) 
Притежателят на картата е длъжен при и по време на паркирането в определените в чл.34а, ал.1места, да я постави на видно място в долния десен ъгъл на предното стъкло на автомобила, откъм вътрешната му страна по такъв начин, че при осъществяване на контрол да се възприемат данните от нея.

       Чл.34д. (нов член - Решение №151 от 03.08.2012г) 
Забранява се на обозначените съгласно чл.34а,ал.1места да престояват и паркират превозни средства на лица, които не притежават карта за паркиране за хора с увреждане или които използват само експертно решение на ТЕЛК,НЕЛК или ДЕЛК или стикер , изобразяващ пътен знак Д21.

        Чл.35.Забранява се:
         1 .Паркирането     извън     определените     за    това     места.

2. Паркирането до съдовете за смет и върху противопожарните хидранти.

3. Паркирането и преминаването на МПС през пешеходните зони, детските      площадки, 

             парковете       и       зелените      площи.

4. Ограждането на паркоместа и монтиране на гараясни клетки и приспособления на

             неразрешени места.

 5.Съхраняването на катастрофирали и спрени от движение МПС по улици, тротоари, 

     междублокови пространства и обществени паркинги

  6.Движението на превозни средства с животинска тяга без да са регистрирани в кметствата 
     и без предпазни престилки на животните.

 7. Движението на превозни средства с вериги или с железни грайфери по асфалтирани улици
     в населените места и по пътища от четвъртокласната пьтна мрежа.

         8.Престоя и паркирането на МПС на общински паркинги, за период, по-дълъг от 
             обозначения, когато такъв е указан с допълнително обозначение към знака за паркинг.
             (решение №297/26.11.2009 г.)
РАЗДЕЛ ПЕТИ
УСЛОВИЯ И РЕД ЗА РЕГИСТРАЦИЯ

НА ИНДИВИДУАЛНИ ЕЛЕКТРИЧЕСКИ ПРЕВОЗНИ СРЕДСТВА
/нов с Решение №378 от 23.12.2025 г/
         Чл.35а. (1) За регистрация на индивидуално електрическо превозно средство /ИЕПС/, развиващо максимална скорост до 25 km/h, собственикът представя документ за самоличност и подава заявление, което се попълва и подписва от него. Към заявлението собственикът представя:

1. Копие на ръководство на потребителя с техническа спецификация на ИЕПС, издадени от производителя - заверен вярно с оригинала;

2. Копие на гаранционна карта и/или документ за придобиване на собствеността с данни за идентификация на индивидуалното електрическо превозно средство – заверен вярно с оригинала;

3. Копие на сключена застраховка „Гражданска отговорност“ – заверен вярно с оригинала,

4. Декларация, подписана от заявителя, за истинността на заявените обстоятелства.

(2) При подаване на изискуемите документи по ал.1 се предоставят и оригиналите за сверяване.

(3) Заявлението и копие на изискуемите документи по ал. 1 могат да бъдат подавани по електронен път чрез Система за сигурно електронно връчване. При подадено заявление по електронен път, общинска администрация изпраща потвърждение или отказ до заявителя по електронен път.

(4) При изпратено потвърждение по ал. 3, заявителят се уведомява, че документът ще бъде издаден след заплащане на определената такса в Наредба за определянето и администрирането на местните такси и цени на услуги на територията на община Тополовград.

(5) В случаите по ал. 3 при получаване на стикера с регистрационен номер и свидетелство за регистрация на ИЕПС, собственикът или негов упълномощен представител предоставя оригиналните документи по ал. 1 и се извършва техническа проверка по чл. 35б, ал.2 от Наредбата.“

          Чл.35б. (1) За всяко регистрирано превозно средство се издава свидетелство за регистрация и стикер с регистрационен номер след заплащане на определената такса в Наредба за определянето и администрирането на местните такси и цени на услуги на територията на община Тополовград.

(2) В случаите на ал.1, ал. 3 и чл. 35е от наредбата, преди поставяне на стикера с регистрационен номер се извършва проверка за техническата изправност на ИЕПС и неговото комплектуване по чл.79, т.1, т.2 и т.4 от ЗДвП, от комисия назначена от кмета на община Тополовград, включваща служители на общината и представител на РУ Полиция Тополовград.  
(3) Всеки управляващ ИЕПС е длъжен да носи в себе си и представя при поискване от органите на МВР свидетелство за регистрация на ИЕПС. За непоставен стикер или ползване на чужд или неистински стикер управляващият подлежащи на санкция съгласно наредбата.

(4) При изгубване, кражба, повреждане или унищожаване на свидетелство за регистрация или стикер с регистрационен номер се издава дубликат на свидетелството или стикера след подаване на писмено заявление и декларация за настъпилите обстоятелства. Дубликатът се издава след заплащане на определената такса в Наредба за определянето и администрирането на местните такси и цени на услуги на територията на

община Тополовград.

(5) Заявление и декларация по ал. 3 могат да бъдат подавани по електронен път чрез Система за сигурно електронно връчване. При подадено заявление и декларация по електронен път, общинска администрация изпраща потвърждение или отказ до заявителя по електронен път.“
           Чл.35в. Регистрацията е постоянна - без срок на валидност.“

           Чл.35г (1) Регистрационният номер се състои от цифри и букви. Цифрите са арабски, а 
буквите - главни.

                           (2) Графичните знаци на регистрационния номер за ИЕПС, се нанасят със зелен цвят на бял светлоотразителен фон.“

            Чл.35д (1) При постоянна регистрация, регистрационният номер се състои от:

1. графично изображение на герба на Община Тополовград;

2. буквен код за регистрация – „ТГ“;

3. пореден номер - комбинация на числата от 0 до 9.“

             Чл.35е При промяна в данните за собственик на ИЕПС, новият собственик заявява смяна на свидетелство за регистрация в срок до един месец от придобиването  му и сключване на застраховка „Гражданска отговорност“. Свидетелството за регистрация се издава след заплащане на определената такса в Наредба за определянето и администрирането на местните такси и цени на услуги на територията на община Тополовград“

              Чл.35ж (1) Регистрацията на индивидуално електрическо превозно средство се прекратява:

1. с писмено заявление от собственика;

2. служебно.

(2) Служебното прекратяване е след получаване на уведомление от:

1. „Гаранционния фонд“ при липса на сключен договор за задължителна застраховка „Гражданска отговорност“; 

2. Регистрация на територията на друга община.“

РАЗДЕЛ ШЕСТИ
ДВИЖЕНИЕ НА ВЕЛОСИПЕДИ И ИНДИВИДУАЛНИ 

ЕЛЕКТРИЧЕСКИ ПРЕВОЗНИ СРЕДСТВА

/нов с Решение №378 от 23.12.2025 г/
          Чл.35з. Допуска се движение на велосипедисти в пешеходни зони, в паркове и градини при наличие на  алеи и пътеки, означени по съответния начин като велосипедистите са длъжни с поведението си да не създават затруднения или опасност за движението на пешеходците.   

           Чл.35и.  Индивидуални електрически превозни средства (ИЕПС) на територията на Община Тополовград могат да бъдат управлявани при спазване на изискванията, задълженията и забраните, регламентирани със Закона за движението по пътищата и настоящата Наредба.

           Чл.35к.(1) За движение на индивидуални електрически превозни средства по велосипедната инфраструктура, изградена на територията на паркове и градини и в обособени пешеходни зони, както и по алеи, предназначени за ползване и от пешеходци максимално допустимата скорост е 5 км/час.

(2) За движение на индивидуални електрически превозни средства в обособени жилищни зони максимално допустимата скорост е 15 км/час, в случай, че за съответната територия не е въведена друга по-ниска максимална скорост за движение на автомобили. В този случай скоростта се ограничава до определената за зоната по-ниска максимална скорост за движение.

(3) Извън случаите по ал. 1 и 2, максимално допустимата скорост за движение на индивидуални електрически превозни средства на територията на населените места в община Тополовград е 20 км/ч.

           Чл.35л. Всяко ИЕПС трябва да е оборудвано с изправни:

1. Спирачки;

2. Механичен или електронен звънец, като не се използва друга звукова сигнализация;

3. Устройство за излъчване на бяла или жълта добре различима светлина отпред и за излъчване на червена светлина отзад;

           Чл.35 м (1) Забранява се движението на ИЕПС по тротоарните площи на всички населени места с изключение на обособените алеи.

(2) В урбанизираната територия на град Тополовград се забранява движението на ИЕПС в: 

1. Детски и спортни площадки.

2.  По тротоари и пешеходни зони, Градски парк.

           Чл.35н.  Индивидуалните електрически превозни средства задължително се паркират извън границите на платното за движение. Със заповед на кмета на общината, след становище на общинската комисия по безопасност на движението, могат да се определят специално обособени места за паркиране на индивидуални електрически превозни средства. Индивидуалните електрически превозни средства се паркират по начин, който да не затруднява преминаването на пешеходци или други участници в движението.  

           Чл. 35о. (1)  С решение на общинския съвет, ежегодно до 31 март на съответната година, се определя максимално допустимия брой на индивидуални електрически превозни средства, които могат да бъдат предоставяни за споделено ползване на територията на община Тополовград.

(2) Индивидуални електрически превозни средства за споделено ползване могат да бъдат предоставяни на територията на община Тополовград след сключване на съответно споразумение за срок до една година между Община Тополовград и оператора, предоставящ услугата.

(3)  Индивидуални електрически превозни средства за споделено ползване не могат да бъдат предоставяни на лица под 16 години.

     ГЛАВА ТРЕТА
РАЗДЕЛ ПЪРВИ

                                 ОПАЗВАНЕ НА ЧИСТОТАТА

 Чл.36.(1) Поддържането на чист и приветлив вид на територията на населените места е задължение на учрежденията, организациите, всички юридически и физически лица, живущи и временно пребиваващи или осъществяващи дейност на територията на общината и на общинската администрация.

 Чл.37.(1 )3абранява се:

1.Изхвърлянето в съдовете за смет на пожароопасни, избухливи и токсични вещества, електрически батерии и други опасни отпадъци, както и строителни отпадъци, които биха повредили съдовете за смет или сметосъбирачните машини.

2.3апалването на сметта в съдовете за смет и на площадките им.

3.Изхвърлянето на битова смет и други отпадъчни материали извън   съдовете   за   смет   и   поставените   за   целта   кошчета.

4.Преместването на съдовете за смет и кошчетата от определените им
места.

5.Изхвърлянето на отпадъци от производствените и търговски обекти и обектите за услуги в кошчетата, предназначени за употреба от гражданите.

б.Транспортирането на отпадъци, насипни материали, вароциментови разтвори, селскостопанска и друга продукция и други материали в превозни средства с неуплътнени каросерии и без предпазни платнища, както и движението на каруци без престилки за
животинските отпадъци.

7.Създаването на предпоставки, които могат да станат причина за развъждане на насекоми и гризачи, и източник на неприятни миризми и други замърсявания на околната среда.

8 .Отглеждането на селскостопански животни със стопанска цел в регулационните граници на град Тополовград и парковите зони,определени с териториално-устройствения план.

         9.Приютяването на бездомни кучета и котки във входовете и прилежащите
територии

на жилищните сгради.

        10.Изоставянето на гледани в домашни условия кучета и котки на улицата, без да се контролира повече тяхното поведение.

        11.Стоварването на въглища, дърва за огрев, строителни материали     и     други     в     зелените     площи     и     парковете.





             
      (2) Стоварените въглища и дърва за огрев се обработват и прибират най-късно 24 часа след получаването им, след което собствениците им задължително почистват замърсените места и изхвърлят отпадъците на сметището за ТБО.

Чл.38.(1) За опазване на чистотата строителните фирми са длъжни:

1. При ползване на улични и тротоарни площи за складиране на варо-циментови   разтвори   да   използват   специални   контейнери.

2. След прибирането на стоварените строителни материали да почистят и възстановят замърсените тротоарни, улични или зелени площи.

3. Да осигурят ограда на обекта и да не допускат излизането от заградената територия на транспортни средства със замърсени гуми.

(2)3абранява се:

1.
Изхвърлянето на строителни отпадъци от етажите на строителните обекти.

2.   Натрупването и разпиляването на строителни материали и отпадъци извън границите на обектите и строителните площадки.

3. Отвеждането на води от строителни площадки по тротоарите и уличните платна.

      РАЗДЕЛ ВТОРИ

ОПАЗВАНЕ НА ОКОЛНАТА СРЕДА

      Чл.39.(1) Поддържането на зелените площи се извършва от техния собственик, лично
 или чрез
договор.
(2) Задължават се ръководителите на фирми, организации и граждани да съдействат за опазването на зелените площи, прилежащи, към    имотите    им    и    декоративната    растителност    в    тях.

(3) Инвеститорите и строителните фирми са длъжни максимално да   опазват   съществуващата   дървесна   и   тревна   растителност.
Чл.40 3абранява се:

1 .Изхвърлянето на отпадъци, строителни и други материали извън определените от Общината депа.

2.  Горенето на гуми и пластмасови отпадъци, както и паленето на огън и изхвърлянето на неугасени предмети в парковете и зелените площи по уличните платна и тротоарите.

3. Горенето на стърнища и зелени площи за унищожаване на растителността при обработката на земеделски земи, независимо от собствеността им.

4. Отсичането на дървета, общинска собственост или клони от тях без разрешение на Общината.

5. Събирането на лечебни растения без разрешение на Общината.

6. Чупенето на клони при бране на липов цвят, диви кестени, плодове, семена и други подобни.

7. Приготвяне на зимнина в близост до жилищни блокове и под дърветата общинска собственост.
8. Късането и изкореняването на засадените цветя, храсти и дръвчета в общинските зелени площи и паркове.

9. Косенето на трева в зелените площи и парковете от неупълномощени за това лица.

10. Преминаването на животни през града и пашата им в парковете, зелените площи, зелените ивици около улиците и пътищата в регулационните граници на града и населените места.

          11.Отвеждането на отпадни води по улиците, тротоарите и вътрешно-кварталните пространства.

          12.Миенето и ремонтът на превозни средства по улиците, тротоарите и вътрешно-кварталните пространства, парковете и зелените      площи,      поречията      на      реки      и      язовири.

      ГЛАВА ЧЕТВЪРТА
                         АДМИНИСТРАТИВНО-НАКАЗАТЕЛНИ РАЗПОРЕДБИ

     Чл.41. Актове за установяването на нарушенията се съставят от органите на РПУ, длъжностните лица на Общината, определени със заповед на Кмета на общината, кметовете и кметските наместници на населени места, Районна служба " Противопожарна и аварийна безопасност".

 Чл.42. Установяването на нарушенията по Наредбата, налагането на глоби на местонарушението, издаването, обжалването и изпълнението на наказателните постановления става по реда на ЗАНН.

    Чл.43.(1) На нарушителите на Наредбата се налагат следните наказания: /изм. с Решение№280/30.04.2025г./
1.Глоба до 50 лв или 25,56 евро по квитанция по ЗАНН. /изм. с Решение№280/30.04.2025г./
2.Глоба по фиш от 50 лв. или 25,56 евро до 100 лв или 51,13 евро. /изм. с Решение№280/30.04.2025г./
3.Глоба от 100 лв. или 51,13 евро до 1000 лв или 511,29 евро по акт и наказателно постановление,освен ако нарушенията не подлежат на по-тежка санкция,предвидена в специални норми. /изм. с Решение№280/30.04.2025г./
  (2) Въз основа на актовете, съставени по реда на чл.43, Кметът на общината или упълномощено от него длъжностно лице, издава наказателни постановления.    
  (3) Нарушителят дължи и обезщетение за претърпените от гражданите, държавата, общината и други лица, вреди от нарушението.
     Чл.44. За явно маловажни случаи на нарушение на Наредбата, установени при извършването им, овластени за това органи налагат на място глоби срещу квитанции и фишове по реда на чл.43.

     Чл.45. /изм. с Решение №280/30.04.2025г./  Глобите до 50 лв. или 25,56 евро не подлежат на обжалване 
     Чл.46. За административни нарушения, извършени от малолетни и непълнолетни, на възраст от 14 До 16 години и поставени под пълно запрещение, отговарят съответно попечителите или настойниците, които съзнателно са допуснали извършването им(чл. 26, ал.З от ЗАНН).

      Чл.47.(1) /изм. с Решение №280/30.04.2025г./   Лице, наказано за нарушение по тази Наредба, което до една година от влизане в сила на наказателното постановление извърши ново нарушение, се наказва глоба от 300 лв. или 153,39 евро до 1000 лв. или 511,39 евро.
 (2) Когато повторното нарушение е свързано с упражняване на професия или дейност, за което е издадено разрешение от Общината, може да бъде наложено наказание лишаване от право за упражняване на съответната професия или дейност за срок от 1(един) до 6(шест) месеца.

ГЛАВА ПЕТА

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 1. Настоящата Наредба е приета на основание чл.21, ал.2 от ЗМСМА с Решение № 49, Протокол № 48 от 28.06.2007г. на Общински съвет-Тополовград.

§ 2. Наредбата влиза в сила от момента на публикуването й. Кметът на общината се задължава да я огласи по подходящ начин.

§ 3. С влизането в сила на настоящата Наредба се отменя Наред​ба № 1 за обществения ред, чистотата и безопасността на движението на територията на община Тополовград, приета от Общински съвет Тополовград на 05.02.1997 г.

§ 4. Организацията по изпълнение на Наредбата се възлага на Кмета на общината.

 § 5. Контролът по приложението на настоящата Наредба се възлага на Кмета на Общината.
        § 6. Тази Наредба е приета с Решение №280/30.04.2025г. на Общински съвет Тополовград на основание чл. 21 ал.2 от Закона за местното самоуправление и местната администрация и  параграф 6 ал.2 от Закона за въвеждане на еврото в Република България по отношение на стойностите в евро влиза в сила от датата на въвеждане на еврото в Република България ,в останалата част влиза в сила след публикуването й.
        § 7. Наредбата се публикува на сайта на Община Тополовград от датата на приемането и от Общински Съвет-Тополовград        

СИЛВИЯ ГЕОРГИЕВА ГЕОРГИЕВА: /П/
Председател ОбС-Тополовград

